ટામેટાંનો સૌથી મોટો લાભ એ છે કે તેનાથી કેન્સરજન્ય કોષોનો સફાયો બોલી શકે છે. ટામેટાં માનવશરીરમાં એન્ટિઓક્સિડન્ટ તરીકેની ગરજ સારે છે. ટામેટાંમાં લાયકોપીન નામનું કુદરતી એન્ટિઓક્સિડન્ટ મળી આવે છે, જે કેન્સરના કોષોના વિકાસને અટકાવવામાં મદદ કરે છે. ટામેટાંમાં ઉપલબ્ધ ફાયટોન્યુટ્રીઅન્ટ આલ્ફા-ટોમેટાઈન તો પુરુષોમાં વિકાસ પામી ગયેલા પ્રોસ્ટેટ કેન્સરના કોષોને પણ ખતમ કરવાની ક્ષમતા ધરાવે છે. ટામેટાં ખાવાથી સ્તન કેન્સર, સ્વાદુપિંડનું કેન્સર કે ફેફસાંના કેન્સરના જોખમને પણ ઘટાડી શકાય છે.